Source: https://pestisracok.hu/vizoviczki-per-napokon-belul-resziteletet-hirdet-a-birosag-az-elmult-evtizedek-legnagyobb-rendori-korrupcios-ugyeben/
Timestamp: 2020-08-13 15:16:03
Document Index: 6199114

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Vizoviczki-per: Napokon belül részítéletet hirdethet a bíróság az elmúlt évtizedek legnagyobb rendőri korrupciós ügyében - PestiSrácok
Napokon belül részítéletet hirdethet a bíróság az adócsalás miatt már jogerősen hét évre elmarasztalt diszkócsászár, Vizoviczki László és a volt főrendőrök, illetve társaik vesztegetési ügyében – tudta meg a PestiSrácok.hu. Igaz, úgy tudjuk, ez csak azokra a vádlottakra vonatkozik, akik a bíróság előtt beismerő vallomást tettek. Információink szerint korábban négyen éltek ezzel a lehetőséggel, köztük maga Vizoviczki is, így, ha a diszkópápa nem gondolta meg magát, számára elsőfokon lezárulhat a vesztegetési ügy. Az ugyanakkor megdöbbentő, hogy annak ellenére, hogy ilyen súlyú hatósági korrupciós büntetőügy a rendszerváltás óta nem volt a magyar igazságszolgáltatás előtt, az eljárás már több, mint nyolc éve húzódik.
Július 16-án várhatóan részítéletet hirdetnek a költségvetési csalás miatt már jogerősen hét évre elmarasztalt diszkócsászár, Vizoviczki László és a korrupcióval vádolt volt főrendőrök vesztegetési ügyében – értesült a PestiSrácok.hu. Ez annyit jelent, hogy néhány, a vádirattal egyezően nyilatkozó, beismerő vallomást tevő vádlott esetében a bíróság ítéletet hoz és számukra ezzel elsőfokon befejeződik az eljárás. Az egyelőre még nem tudható, hogy mely vádlottak éltek ezzel a lehetőséggel, mivel zárt tárgyalásról van szó, igaz, az ítéletről a közvélemény is tudomást szerezhet, hiszen maga a határozathozatal (a rendelkező rész) nyilvános lesz.
Vizoviczki és társai elleni nyomozás a Nemzeti Védelmi Szolgálat (NVSZ) titkos információgyűjtésen alapuló feljelentése után kezdődött még 2012 februárjában, majd a Központi Nyomozó Főügyészség (KNYF) munkatársai a TEK segítségével május végén fogták el az első gyanúsítottakat. Az eljárásban huszonkét vádlott, köztük hét volt rendőrtiszt – öten vezető beosztású, volt rendőrfőtisztek –, volt tűzoltó százados, a Nemzeti Adó- és Vámhivatal (NAV) pénzügyőr főhadnagya, egy önkormányzati köztisztviselő és egy közegészségügyi felügyelő szerepel. Ilyen súlyú hatósági korrupciós büntetőügy a rendszerváltás óta nem volt a magyar igazságszolgáltatás előtt. Vizoviczkiék perét 2015. január 14-én titkosított eljárásban kezdte tárgyalni a Debreceni Törvényszék katonai tanácsa, a per nagyon lassan haladt, végül a bíró betegsége miatt a Fővárosi Törvényszékre került az ügy és elölről kellett kezdeni a már Kiss Károly hadbíró által vezetett eljárást. Tavaly novemberben megírtuk azt is, hogy információink szerint Vizoviczki László és három vádlott-társa a vádiratban felsorolt bizonyítékokat elfogadva, lényegében beismerte a bűnösségét, így a diszkócsászár elismerte azt is, hogy rendőröket vesztegetett meg. Ha ezt Vizoviczki továbbra is fenntartja, ő lehet az egyik személy, akinek a sorsáról dönthet a törvényszék.
Úgy tudjuk, azok a korábban a Nemzeti Nyomozó Irodában (NNI) és a BRFK-n dolgozó főrendőrök, akik szintén a vádlottjak padján ülnek, továbbra is tagadják a bűnösségüket. Érdekesség, hogy egyiküket, a Nemzeti Nyomozó Iroda (NNI) Szervezett Bűnözés Elleni Főosztály volt vezetőjét, Gulyás Imrét június közepén tartóztatta le az ügyész indítványára a bíróság, mert a gyanú szerint egykori kollégájának, a szintén a vesztegetési ügyben vádlott H. Lajosnak pénzt fizetett volna azért, hogy helyette is vállalja magára a terhükre rótt bűncselekményt. Ráadásul a bíróság a felmerült adatok alapján attól is tartott, hogy Gulyás kivonja magát az eljárásból és szökni próbál.
Kapcsolódó témákbíróságítéletkorrupciórendőrökVezetőVizoviczki
2020-07-07 at 16:40
Ezeket a főrendóröket mind a kádá-érából örököltük!
És milyenek a mostaniak?
Feddhetetlenek?
2020-07-07 at 17:43
Felmentik őket, vagy lesz egy enyje-bejnye.
2020-07-07 at 20:45
A nekünk”legkedvesebb”az a kalmár alezredes,aki keményked3tt
velünk klf.demonstrációinkon…..
2020-07-07 at 21:30
Már mindegyik annyit volt előzetesben,
hogy a bíróság felmenti őket, megveregeti a hátukat,
és vállukra teszi a pirospöttyös útibatyut, megtömve KAMUba sült pogácsával és fejenként 10 milliós kártérítéssel.
2020-07-07 at 21:31
“annak ellenére, hogy ilyen súlyú hatósági korrupciós büntetőügy a rendszerváltás óta nem volt a magyar igazságszolgáltatás előtt, az eljárás már több, mint nyolc éve húzódik.”
Hetet kapott, nyolcat ült?!
2020-07-08 at 00:07
Képtelenek a bírók nagy részük teljes vagyon elkobzást ítélni ezeknek a kádári ,gyurcsányi ,medgyessyi ,bajnai-i , stb. tolvaj bandáknál ,ejnye ejnye ,felfüggesztések ,enyhe megrovások ,…. kis bírságok és ezek a balliberális mszp-sek bukott szdsz-esek jobbikosok …. stb. mint Gyurcsány is röhögve a lopott állami milliárdokkal megússzák.
2020-07-08 at 06:01
Ezeknek az ügyeknek mikor lesz vége, amikor majd nyugdíjba megyek, vagy még az unokáim is látni fogják?
2020-07-08 at 08:16
Jó lenne már mindenre fényt deríteni, a korrupt rendőröktől kezdve, a “rejtélyes” gyilkosságokig!!